Miškol'c

**Miškol'c** ( [ˈmiʃkolt͡s], ) om Mad'jaranman nellänz' lidn eläjiden lugun mödhe, sijadase valdkundan pohjoižpäivnouzmas. Se om Boršod-Abaui-Zemplen-agjan administrativine keskuz.

## Istorii
Vl 1364 nügüdläine eländpunkt sai lidnan oiktusid. Vl 1544 lidn oli polttüd turkalaižil.

1990-nziden voziden augotišespäi Miškol'c oli elänu läbi hätkeližes ižandusen krizisas, sikš miše sauptihe metallurgijan i jügedan mašiništonsauvomižen edheotandoid. Sid' pen' biznes šingotaškanzi, jättud tegimed oma rekonstruiruidud.

## Geografijan andmused

Lidn seižub Šajo-jogen da sen penen Sinv-ližajogen randoil (, Dunain bassein), Bükk-mägišton alusenno, 130 metrad ü.m.t. keskmäižel korktusel. Matkad Budapešthasai om 175 km suvipäivlaskmha avtotedme, kiruhjonused ajadas sihesai 100 minutas.

Klimat om ven valdmeren valatoitusenke. Keza om päivoikaz, tal'vaig om pil'vekaz lujas. Voden keskmäine lämuz om +10,6 C°, kezakun-elokun +19,9..+21,5 C°, tal'vkun-uhokun −1,3..+0,6 C°. Ekstremumad oma −35,0 C° (uhoku) i +39,3 C° (heinku). Kezaaigan minimum om −0,9 C° (kezaku), tal'vaigan maksimum om +18,9 C° (uhoku). Ei voi panda halad heinkus-elokus (elokun minimum om +3,1 C°). Paneb sadegid 644 mm vodes, enamba kezakus-heinkus (85..91 mm kus), vähemba vilukus-keväz'kus (28..35 mm kus). Paneb lunt 120 sm tal'ves keskmäras. Kun keskmäine relätivine nepsuz vajehtase 60..65 % röunoiš keväz'kus-uhokus, 81..84 % kül'mkus-vilukus.

## Tobmuz

Miškol'can municipaline suim kogoneb 28 ühtnijaspäi: üks' burgomistr, 19 ezitajad valičendümbrikoišpäi i kahesa kompensirujas nimikirjutesespäi.

Lidnan tobmuden pämez' om burgomistr (). Edeližed lidnan pämehed oma Pal Vereš (*Veres Pál*, reduku 2019 — sügüz'ku 2024), Akoš Kriza (*Kriza Ákos*, reduku 2010 — reduku 2019), Šandor Kali (*Káli Sándor*, reduku 2002 — reduku 2010).

## Eläjad
Vn 2001 Mad'jaranman rahvahanlugemižen mödhe lidnan eläjiden lugu oli 185 567 ristitud, vn 2011 — 167 754 ristitud, vn 2022 — 147 533 ristitud. Kaikiš suremb lidnan ristitišt oli 207 303 eläjad vl 1980. Ristitišt poleni lujas lidnan ižandusen krizisan i suburbanizacijan processan tagut.

Rahvahad (enamba 0,4 % vl 2022): mad'jaralaižed — 80,3 %, čiganalaižed — 1,5 %, saksalaižed — 0,4 %, toižed rahvahad i rahvahuden ozutandata — 14,1 %.

## Transport
Avtobusad (36 maršrutad) da tramvaid (kaks' jonod) oma kundaližeks transportaks lidnas.

Lähine privatine ühtennimine *Miškol'c*-lendimport (*MCQ*) sijadase koumes kilometras pohjoižhe lidnaspäi, se om lendahtamižsarganke mahusespäi, kävutase nügüd' sportturizman täht vaiše.

## Galerei

CityHall Miskolc from Avas.jpg|Lidnan tobmuden uz' sauvuz (2014, nägu TV-čuhunduselpäi)
Diosgyor castle and king louis.jpg|Diošdjor-lidnusen ruinad (*Diosgyor*, 2005)
MindszentChurch.jpg|Pühän Petran da Pavlan katoline jumalanpert', vn 2005 nägu
Palotaszallo-Lillafured-Miskolc-Hungary-Europe.JPG|*Lillafüred*-adivpert' vl 2005
Miskolc Erzsébet Spa.jpg|*Erzsébet Spa* ühtennimižel torgul (2015, Jelizavetan kül'bet')
Miskolci Egyetem, Könyvtár, Levéltár, Múzeum 01.jpg|Miškol'can universitetan kirjišt (2024)
Miskolc national theatre new.jpg|Miškol'can nacionaline teatr (2006)
Stacidomo Tiszai, 2020 Miskolc.jpg|*Miškol'c-Tis*-päraudtestancii vl 2020


## Sebruzlidnad
Miškol'c om sebruzkosketusiš 11 lidnanke mail'mas:

## Homaičendad


## Irdkosketused
* Lidnan tobmuden oficialine sait (''miskolc.hu'').